**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 43. sjednice Upravnog vijeća**

**Doma zdravlja Karlovac, održane dana**

**31. kolovoza 2021. godine**

**Karlovac, kolovoz 2021.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1518/2-21**

**Karlovac, 31. kolovoz 2021. godine**

**Z A P I S N I K**

s **43. sjednice** Upravnog vijeća Doma zdravlja Karlovac, održane dana 31. kolovoza 2021. godine s početkom u 8,50 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za usvajanjem Izvješća o financijskom poslovanju Doma zdravlja Karlovac, a sukladno epidemiološkoj situaciji vezano uz epidemiju bolesti COVID-19.

Poziv s materijalima za 43. sjednicu Upravnog vijeća Doma zdravlja Karlovac dostavljen je članovima Upravnog vijeća dana 23. kolovoza 2021. godine putem e-pošte i putem dostavljača (Dostavnica Br. 12-1518/21) zbog količine materijala.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član te Blaženka Andrijašević, ekon. tehničar, član, kontaktirani su dana 31. kolovoza 2021. godine telefonskim putem i odazvali su se pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 42. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec srpanj 2021. godine
3. Suglasnost na Dodatak br. 1 Ugovoru o uslugama održavanja i popravka službenih vozila u 2021. godini
4. Utvrđivanje potrebe zapošljavanja
5. Donošenje Odluke o ponovljenoj javnoj prodaji službenog vozila
6. Različito

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 42. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 43. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 42. sjednice Upravnog vijeća Doma zdravlja Karlovac održane dana 30. srpnja 2021. godine.

Članak 2.

Ova Odluka stupa na snagu danom donošenja.

**Točka 2.**

Na temelju pisanih materijala dostavljenih u prilogu Poziva za 43. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec srpanj 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Na temelju pisanih materijala dostavljenih u prilogu Poziva za 43. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Daje se suglasnost Domu zdravlja Karlovac na Dodatak Ugovoru o uslugama održavanja i popravaka službenih vozila u 2021. godini zaključenom s trg. društvom AUTO HRVATSKA AUTOMOBILI d.o.o., Radnička cesta 182, Zagreb, OIB 23035642859, kojim se uslijed povećanog broja prijevoza pacijenata uzrokovanih epidemijom bolesti COVID-19 te posljedično povećanih potreba za uslugama održavanja i popravaka službenih vozila Doma zdravlja Karlovac, uvećava ugovorna planirana vrijednost za Grupu 3. - vozila koja nisu obuhvaćena jamstvom na iznos od 241.761,00 kn bez PDV-a odnosno 302.201,25 kn s PDV-om.

Članak 2.

Ova Odluka stupa na snagu danom donošenja.

**Točka 4.**

Na temelju pisanih materijala dostavljenih u prilogu Poziva za 42. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeće odluke:

O D L U K A

Članak 1.

Utvrđuje se potreba zapošljavanja:

1. Računovodstvenog referenta 1 – financijskog knjigovođe u Odjelu za ekonomske poslove, Odsjeku za računovodstvo Doma zdravlja Karlovac, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

U Odjelu za ekonomske poslove, Odsjeku za računovodstvo Doma zdravlja Karlovac, potrebno je povećanje broja izvršitelja s jednog na dva za radno mjesto Računovodstveni referent 1 – financijski knjigovođa, zbog znatno povećanog opsega i složenosti poslova u Odsjeku za računovodstvo uslijed preuzimanja znatnog broja ordinacija liječnika koji odlaze u mirovinu, te posljedično povećanog broja izlaznih i ulaznih računa, obračuna plaća većeg broja zaposlenika te analize i pripreme računovodstvene dokumentacije vezane uz sudske sporove u kojima je Dom zdravlja Karlovac tuženik. Navedeno povećanje broja izvršitelja za radno mjesto Računovodstveni referent 1 – financijski knjigovođa je nužno zbog učinkovitog i pravodobnog obavljanja računovodstvenih poslova sukladno važećim propisima i potrebama Doma zdravlja Karlovac.

Slijedom navedenog, donosi se Odluka kao u izreci.

O D L U K A

Članak 1.

Utvrđuje se potreba zapošljavanja:

1. doktora medicine specijalista opće/obiteljske medicine ili doktora medicine, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Radi preuzimanja zdravstvene skrbi pacijenata ordinacije opće/obiteljske medicine na lokaciji Draganići 1b, Draganić od 1. rujna 2021. godine, zbog prestanka rada gđe Diane Kralj, dr. med. spec. obit. med., temeljem Rješenja Ministarstva zdravstva, Klasa: UP/I-543-05/97-03/1090, Urbroj: 534-07-2-1/7-21-15 od 13.8.2021. godine, a sukladno čl. 3.a st. 3. Odluke o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja NN br. 22/2020, potrebno je zapošljavanje doktora medicine specijalista opće/obiteljske medicine ili doktora medicine, jednog izvršitelja/ice na neodređeno vrijeme za rad u ordinaciji opće/obiteljske medicine na lokaciji Draganići 1b, Draganić.

Slijedom navedenog, donosi se Odluka kao u izreci.

O D L U K A

Članak 1.

Utvrđuje se potreba zapošljavanja:

1. medicinske sestre/tehničara, jedan izvršitelj/ica na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Radi preuzimanja zdravstvene skrbi pacijenata ordinacije opće/obiteljske medicine na lokaciji Draganići 1b, Draganić od 1. rujna 2021. godine, zbog prestanka rada gđe Diane Kralj, dr. med. spec. obit. med., temeljem Rješenja Ministarstva zdravstva, Klasa: UP/I-543-05/97-03/1090, Urbroj: 534-07-2-1/7-21-15 od 13.8.2021. godine, a sukladno čl. 3.a st. 3. Odluke o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja NN br. 22/2020, potrebno je zapošljavanje medicinske sestre/tehničara, jednog izvršitelja/ice na neodređeno vrijeme za rad u ordinaciji opće/obiteljske medicine na lokaciji Draganići 1b, Draganić.

Slijedom navedenog, donosi se Odluka kao u izreci.

**Točka 5.**

U privitku Poziva za 43. sjednicu Upravno vijeće je izviješteno da je sukladno Odluci Upravnog vijeća o ponovljenoj prodaji i rashodovanju vozila donesenoj na 42. sjednici Upravnog vijeća održanoj 30.7.2021. godine, Broj: 12-1425/21, ravnateljica Doma zdravlja Karlovac donijela Odluku o osnivanju Povjerenstva za provedbu postupka ponovljene javne prodaje službenog vozila i Odluku o ponovljenoj javnoj prodaji službenog vozila, Ur. broj: 01-1435/21 od 2. kolovoza 2021., koja je objavljena na oglasnoj ploči i internetskoj stranici Doma zdravlja Karlovac, za vozilo Fiat Scudo C-128898, 1.9 D, 51 KW, godina proizvodnje: 2003., broj šasije: ZFA22000012935494, stanje kilometara: 354400, s utvrđenom početnom cijenom od 7.700,00 kn (slovima: sedamtisućasedamstokuna).

U otvorenom roku za dostavu ponuda od 3. do 10. kolovoza 2021. godine nije zaprimljena niti jedna ponuda.

Stoga je Upravnom vijeću predloženo umanjenje početne cijene za 30% od početne cijene utvrđene citiranom Odlukom Upravnog vijeća, a koja je iznosila 7.700,00 kn.

Slijedom navedenog, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

O PONOVLJENOJ PRODAJI I RASHODOVANJU VOZILA

Članak 1.

Donosi se Odluka o ponovljenoj javnoj prodaji i rashodovanju sljedećeg vozila, vlasništvo Doma zdravlja Karlovac:

1. Fiat Scudo C-128898, 1.9 D, 51 KW, godina proizvodnje: 2003., broj šasije: ZFA22000012935494, stanje kilometara: 354400, s utvrđenom početnom cijenom od 5.390,00 kn (slovima: pettisućatristodevedesetkuna) umanjenom za 30% od početne cijene utvrđene Odlukom Upravnog vijeća o ponovljenoj prodaji i rashodovanju vozila, Broj: 12-1425/21, od 30. srpnja 2021. godine, koja je iznosila 7.700,00 kn (slovima: sedamtisućasedamstokuna), jer u provedenom postupku ponovljene javne prodaje nije zaprimljena niti jedna ponuda.

Članak 2.

Obvezuje se ravnateljica Doma zdravlja Karlovac da Odluku o ponovljenoj prodaji službenog vozila objavi na internetskoj stranici i Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka ponovljene prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

Po iscrpljenom dnevnom redu, rad sjednice završio je 31.8.2021. g. u 11.11 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte